એક પ્રયાસમાં નિષ્ફળ રહ્યાં તો શું? બીજો પ્રયાસ. આવા મજબૂત આત્મવિશ્વાસ વચ્ચે નિર્લિપ્ત રાયે ફરી એસ.આઈ.ટી.ના અધિકારીઓની બેઠક બોલાવી અને હવે રાજ્યભરમાંથી ગુમ ૩૦થી ૪૦ વયની વચ્ચેની મહિલાઓની યાદી મંગાવી અને તપાસ કરવા હુકમ કર્યો. પરંતુ તેમાં પણ કોઈ સફળતા ન મળી. એસ.આઈ.ટી. માટે આ પહેલો કેસ જ પેચીદો બનતો જતો હતો. પોલીસના બે આઈડીયા ફ્લોપ થઈ ગયા હતા. પોલીસ માનતી હતી કે હત્યારાને પકડવા હત્યાનું કારણ અને હત્યાનું કારણ જાણવા મૃતકની ઓળખ થવી જરૂરી છે.